Bioloxía: una historia de futuru
#000000
Rigurosu manual nel que se repasen tolos conceptos fundamentales de les ciencies biolóxiques, amás de traducciones de testos fundamentales d’esta disciplina.
#000002
Nesti rigurosu manual, el primeru que s’escribe y publica sobre bioloxía n'asturianu, l'autor fai un repás históricu non solo al nacimientu d'esta ciencia como tal, sinón tamién a l'apaición del home y los sos antepasaos. Pon asina al descubiertu'l procesu de la vida, resaltando la primer característica del ser vivu: la capacidá de facer nuevos seres vivos. Un estudiu detalláu de Mendel y los pruyimientos que lu llevaron a enunciar les lleis poles que ye conocíu, y otru de Darwin y la so teoría del evolucionismu, xunta la pormenorizada descripción de la relación que la bioloxía tien con otres ciencies, fain mui atractivu esti llibru, a la vegada que nos abre los güeyos sobre les distintes, variaes y apasionantes aplicaciones d'esta ciencia. Una breve y clara relación, ordenada cronolóxicamente, de los homes y muyeres qu'acomuñaron nel avance científicu de la humanidá, y un glosariu de dellos términos biolóxicos básicos, permiten al llector nun topar pilancos que-y torguen la llectura. El llibru complétase cola primer traducción al asturianu del testu fundamental de Mendel y con otru, menos conocíu pol públicu, de Watson y Crick sobre'l DNA. Amás del so interés científicu induldable, esta obra contribúi de manera fundamental a la ellaboración d'un estándar científicu pa la llingua asturiana.
#000010
Redacción y corrección de textos
#000012